Ijtimoiy tarmoqlarda Toshkent shahrida gaz to‘ldirish shoxobchalarida tirbandliklar yuzaga kelgani haqida xabar tarqaldi. Foto: Kun.uz Ushbu xabar yuzasidan «Hududgaz Poytaxt» gaz ta’minoti filiali matbuot xizmati ma’lum qilishicha, 23 avgust kuni Toshkent shahrida kuz-qish mavsumiga tayyorgarlik ko‘rish bo‘yicha ta’mirlash ishlari olib borilgan. «Yunusobod tumanidagi 6 ta gaz to‘ldirish shoxobchasida gaz ta’minoti vaqtinchalik to‘xtatilgan», deyiladi «Hududgaz Poytaxt» gaz ta’minoti filiali matbuot xizmati xabarida. Ta’mirlash ishlari tugatilgunga qadar iste’molchilardan boshqa gaz to‘ldirish shoxobchalaridan foydalanish iltimos qilingan.